
Bratislava
september 2024
Návrh uznesenia


UZNESENIE č. ......../2024
zo dňa 20. 09. 2024

Zastupiteľstvo Bratislavského samosprávneho kraja po prerokovaní materiálu


 berie na vedomie


Odpočet plnenia Akčného plánu Bratislavského samosprávneho kraja pre implementáciu Programu hospodárskeho rozvoja a sociálneho rozvoja Bratislavského samosprávneho kraja na roky 2021 – 2027 (s výhľadom do roku 2030) za obdobie 21. 06. 2024 – 20. 09. 2024.





















D ô v o d o v á   s p r á v a 
 
Bratislavský samosprávny kraj spracoval v súlade so zákonom č. 539/2008 Z. z. o podpore regionálneho rozvoja v znení neskorších predpisov strednodobý strategický dokument Program hospodárskeho rozvoja a sociálneho rozvoja Bratislavského samosprávneho kraja na roky 2021 - 2027 (ďalej len PHRSR BSK 2021-2027). Uvedený dokument bol následné schválený Zastupiteľstvom BSK dňa 11. 06. 2021 Uznesením č. 387/2021. 
Pre implementáciu programovej časti PHRSR BSK 2021-2027 bol spracovaný Akčný plán BSK (ďalej len AP BSK), ktorý je zároveň plánovacím a monitorovacím nástrojom napĺňania cieľov PHRSR BSK 2021 - 2027 ako aj priorít BSK.  
Cieľom aktivít Akčného plánu je prispievať ku komplexnému rozvoju regiónu, pričom jeho súčasťou sú projekty z oblasti dopravy, kultúry, cestovného ruchu, školstva, zdravotníctva, sociálnych vecí, životného prostredia, územného plánovania a energetiky. 
Predkladaný materiál sa zameriava na monitorovanie plnenia jednotlivých kľúčových krokov AP BSK k 20. 09. 2024. Kľúčový krok implementácie predstavuje čiastkové činnosti jednotlivých odborov a oddelení Úradu BSK, ktoré je potrebné vykonať pre úspešnú realizáciu projektov. Materiál a jeho kľúčové kroky boli vypracované jednotlivými odbormi, pričom koordinátorom je Odbor stratégie, územného rozvoja a riadenia projektov. Odpočet Akčného plánu BSK je po vypracovaní prerokovaný vo všetkých relevantných komisiách.
Medzi najzásadnejšie kroky v projektoch v rámci odpočtovania AP BSK za jednotlivé odbory za 3. štvrťrok 2024 sú:
	Odbor Úradu BSK
	Odpočet kľúčových krokov

	Odbor školstva, mládeže a športu 
	· V rámci rekonštrukcie COVP Hálova bola vypracovaná projektová dokumentácia.

	Odbor sociálnych vecí
	· Odovzdaný do užívania RD ZPB v meste Modra (v rámci procesu deinštitucionalizácie zariadenia DSS a ZPB MEREMA) 
· Ukončené kolaudačné konania pri všetkých zvyšných objektoch v rámci procesu deinštitucionalizácie zariadenia DSS a ZPB MEREMA a tiež zariadenia DSS a ZPS Rača.
· Kontinuálne vzdelávanie zamestnancov zariadení sociálnych služieb v zriaďovateľskej pôsobnosti BSK.

	Odbor zdravotníctva
	· Kraj zorganizoval už 9 očkovacích dní proti HPV vírusu.
· V priebehu mesiaca júl pripravil odbor podklady s návrhmi zásadných úprav a aktualizácií k novele zákonov č. 578/2004 Z. z.; č. 576/2004 Z. z.; č. 581/2004 Z. z.
· V rámci implementácie záverov auditu zabezpečenia obyvateľov Bratislavského samosprávneho kraja s akútnym infarktom myokardu a monitorovania výskytu fibrilácie predsiení u obyvateľov Bratislavského samosprávneho kraja sa 27.06. 2024 v priestoroch úradu uskutočnilo pracovné stretnutie za prítomnosti hlavných odborníkov MZ SR pre odbor kardiológia a všeobecné lekárstvo, tiež krajského odborníka MZ SR pre VÚC Bratislavský kraj v odbore všeobecné lekárstvo.

	Odbor dopravy
	· K 31.7.2024 prebehli vyvlastňovacie konania na pozemky v Senci k projektu križovatky II/503 s III/1062 v Senci.
· K 8.8.2024 bolo osadených 45 nových OCL (z 80 plánovaných).

	Odbor územného plánu, GIS a životného prostredia
	· Práce na Aktualizácii č. 3 Koncepcie územného rozvoja cyklotrás BSK, ktoré odbor zabezpečuje vlastnými kapacitami a spracováva aktualizáciu v geografickom informačnom systéme ArcGIS.
· Pokračovanie v spracovávaní pasportu zelene v areáloch vo vlastníctve BSK a zabezpečenie jej systematickej starostlivosti.
· V septembri Odbor UP, GIS a ŽP v spolupráci so SAŽP a MŽP SR organizuje medzinárodné stretnutie krajov SR a ČR – envirovýchova na krajoch.

	Odbor stratégie, územného rozvoja a riadenia projektov
	· V 08/2024 boli odovzdané koncepčné štúdie s parametrami účelového energetického auditu pre zóny Petržalka a zóny Ružinov a následne boli pripravené projektové zámery a predložené na schválenie Rady partnerstva.
· K 09/2024 bolo predložených 14 žiadostí o NFP, z ktorých 11 bolo úspešne schválených a majú podpísané a účinné zmluvy o poskytnutí NFP.
· V projekte revitalizácie parku v Stupave bolo v 06/2024 získané právoplatné stavebné povolenie.

	Oddelenie kultúry
	· 26. septembra 2024 prebehne otvorenie zrekonštruovaného Bratislavského bábkového divadla.



